**Informačná povinnosť prevádzkovateľa (4. časť) – Ústredie, Stredisko dopravy, Stredisko detských ihrísk, areálu Kuchajda a údržby, Stredisko údržby zelene (vrátane evidencie pôvodcov odpadu)**

Príspevková organizácia **EKO-podnik verejnoprospešných služieb**, IČO: 00491 870, so sídlom: Halašova 20, 832 90 Bratislava-Nové Mesto (ďalej v texte aj ako ,,**prevádzkovateľ**“ alebo len „**organizácia**“) je správcom a užívateľom nehnuteľností nachádzajúcich sa na adrese:

* Halašova 20, 832 90 Bratislava (ďalej len ako „**Ústredie**“);
* Halašova 20, 832 90 Bratislava (ďalej len ako „**Stredisko detských ihrísk, areálu Kuchajda a údržby**“);
* Zátišie 2, 831 03 Bratislava (ďalej ako „**Stredisko dopravy**“);
* Račianska 28, 831 02 Bratislava (ďalej ako „**Stredisko údržby zelene**“).

Pri ich prevádzkovaní nevyhnutne prichádzame do kontaktu s osobnými údajmi. Nakoľko sa snažíme o zabezpečenie čo možno najlepších služieb pre našich návštevníkov, spracúvanie osobných údajov sa stáva pre nás nevyhnutným.

Týmto Vás chceme ubezpečiť, že je pre nás veľmi dôležité, aby boli Vaše osobné údaje chránené a aby boli spracúvané tak, aby sa predišlo hrozbe či porušeniu Vašich práv.

Pri spracúvaní osobných údajov preto rešpektujeme medzinárodné štandardy ochrany osobných údajov v súlade s **(i)** NARIADENÍM EURÓPSKEHO PARLAMENTU A RADY (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len ako ,,**Nariadenie**“) a **(ii)** zákonom č. 18/2018 Z. z. o ochrane osobných údajov a o zmene a doplnení niektorých zákonov (ďalej len ako ,,**Zákon**“).

* 1. **Základné informácie**
  2. Naša organizácia prichádza nevyhnutne do kontaktu s osobnými údajmi fyzických osôb, a to najmä s osobnými údajmi zamestnancov a návštevníkov Ústredia, Strediska dopravy a Strediska údržby zelene a Strediska detských ihrísk, areálu Kuchajda a údržby. Pre účely zabezpečenia riadneho fungovania a bezpečnosti v nich sa však nemôžeme vyhnúť ani spracúvaniu osobných údajov iných fyzických osôb (napríklad osôb zachytených kamerovým záznamom v bezprostrednom okolí).

1.2 Dbáme na to, aby boli spracúvané v súlade s aktuálnou legislatívou a zásadami spracúvania osobných údajov z nej vyplývajúcimi. Spracúvame len tie osobné údaje, ktorých spracovanie je na stanovený účel nevyhnutné. Všetky osobné údaje uchovávame bezpečne a výlučne po dobu nevyhnutnú na splnenie účelu ich spracúvania.

* 1. Zabezpečujeme, aby mali k osobným údajom prístup výlučne osoby poverené našou organizáciou na spracúvanie osobných údajov, resp. sprostredkovatelia, ktorí osobné údaje spracúvajú na základe udelených pokynov vychádzajúcich z platnej legislatívy. Všetky tieto osoby boli z našej strany upozornené na vážnosť otázky ochrany spracúvaných osobných údajov.
  2. Ako prevádzkovateľ sme prijali primerané personálne, organizačné a technické opatrenia za účelom zabezpečenia maximálnej miery ochrany osobných údajov s cieľom čo najviac znížiť riziko ich úniku či zneužitia. V prípade, že by došlo k porušeniu ochrany osobných údajov spôsobom, ktorý s veľkou pravdepodobnosťou povedie k vysokému riziku pre práva a slobody fyzických osôb, túto skutočnosť Vám ako dotknutej osobe bezodkladne oznámime.
  3. V zmysle platnej právnej úpravy vystupujeme voči Vám pri spracúvaní osobných údajov ako tzv. prevádzkovateľ. Z tohto postavenia nám voči Vám ako dotknutej osobe vyplýva **povinnosť informovať Vás o podstatných skutočnostiach týkajúcich sa spracúvania osobných údajov**. Za účelom splnenia tejto povinnosti si Vám týmto dovoľujeme poskytnúť **základné informácie ohľadom spracúvania Vašich osobných údajov a oboznámiť Vás s Vašimi právami, ktoré Vám pri takomto spracúvaní patria**.
  4. Osobné údaje, ktoré spracúvame, získavame v niektorých prípadoch priamo od Vás ako dotknutej osoby. Na stanovené účely však v určitých prípadoch spracúvame aj osobné údaje, ktoré sme získali monitorovaním činností osôb v priestoroch Ústredia a Strediska detských ihrísk, areálu Kuchajda a údržby alebo ich bezprostrednom okolí.

Aj tieto osoby tak pre dané prípady vystupujú voči našej organizácii ako **dotknuté osoby**, nakoľko spracúvame osobné údaje, ktoré sa ich týkajú.

* 1. Identifikačné a kontaktné údaje našej organizácie za účelom akýchkoľvek otázok či pripomienok ohľadom ochrany či spracúvania Vašich osobných údajov sú nasledovné:

**EKO-podnik verejnoprospešných služieb**

**IČO: 00 491 870**

**so sídlom: Halašova 20, 832 90 Bratislava-Nové Mesto**

**organizácia zapísaná v živnostenskom registri Okresného úradu Bratislava, č. živnostenského registra: 110-235965**

**e-mailový kontakt: info@ekovps.sk**

**telefónne číslo: +421 2 44 259 920**

* 1. Naša organizácia si na plnenie úloh súvisiacich so spracúvaním osobných údajov určila zodpovednú osobu.

Kontaktné údaje zodpovednej osoby sú nasledovné:

e-mailový kontakt: gdpr@ekovps.sk

telefónne číslo: +421 2 44 373 920

1. **Účely spracúvania osobných údajov a ďalšie informácie s tým spojené**
   1. V súvislosti s prevádzkovaním Ústredia, Strediska dopravy, Strediska detských ihrísk, areálu Kuchajda a údržby a Strediska údržby zelene a realizáciou aktivít spojených s ich prevádzkovaním **budeme ako prevádzkovateľ spracúvať osobné údaje na viaceré účely,** a to najmä:
2. **účel monitorovania priestorov Ústredia a Strediska detských ihrísk, areálu Kuchajda a údržby ako aj ich bezprostredného okolia, na ktorých sú vyhotovované kamerové záznamy, a to s cieľom zabezpečenia bezpečnosti našich zamestnancov a našich návštevníkov, ochrany majetku našej organizácie, Mesta Bratislava a majetku našich zamestnancov a návštevníkov a tiež s cieľom predchádzania trestnej a/alebo priestupkovej činnosti v priestoroch Ústredia a Strediska detských ihrísk, areálu Kuchajda a údržby a odhaľovania kriminality**.

Za bezprostredné okolie Ústredia a Strediska detských ihrísk, areálu Kuchajda a údržby, ktoré je monitorované, sú považované verejnosti prístupné priestory ako vstupy do areálu, priľahlé parkovisko, príjazdová cesta, pozemky nachádzajúce sa v bezprostrednej blízkosti areálu, ale aj priestory neprístupné verejnosti (skladové, administratívne a výrobne priestory).

V týchto prípadoch nie je poskytnutie osobných údajov zákonnou ani zmluvnou požiadavkou, osobné údaje spracúvame na základe oprávneného záujmu našej organizácie.

**Kategórie dotknutých osôb**

Na uvedený účel spracúvame osobné údaje fyzických osôb, ktoré vstúpili do priestorov areálu Ústredia a Strediska detských ihrísk, areálu Kuchajda a údržby alebo sa nachádzajú v ich bezprostrednom okolí.

**Kategórie spracúvaných osobných údajov:**

Na uvedený účel spracúvame obrazový záznam fyzickej osoby, nachádzajúcej sa v priestoroch areálu Ústredia a Strediska detských ihrísk, areálu Kuchajda a údržby a/alebo ich bezprostrednom okolí a údaje o pohybe (t.j. zaznamenané údaje o vstupe, pohybe v priestore areálu Ústredia a Strediska detských ihrísk, areálu Kuchajda a údržby a ich okolia a o opustení týchto priestorov).

**Právny základ spracúvania osobných údajov**

Vo vyššie uvedených prípadoch sú Vaše osobné údaje spracúvané **na účel našich oprávnených záujmov (v zmysle čl. 6 ods. 1 písm. f) Nariadenia a ust. § 13 ods. 1 písm. f) Zákona)**.

**Naša organizácia má v tomto prípade oprávnený záujem na ochrane nášho majetku, majetku Mesta Bratislava a majetku našich zamestnancov a našich návštevníkov ako aj na maximalizovaní ich bezpečnosti. Taktiež máme oprávnený záujem na vykonávaní opatrení, ktoré môžu prispieť k predchádzaniu trestnej a/alebo priestupkovej činnosti v priestoroch Ústredia a Strediska detských ihrísk, areálu Kuchajda a údržby a/alebo ich bezprostrednom okolí a/alebo takúto trestnú a/alebo priestupkovú činnosť pomáhať objasňovať.**

Dbáme na to, aby boli pri monitorovaní našich priestorov dodržiavané primerané personálne, organizačné a technické opatrenia s cieľom maximalizovať bezpečnosť a integritu spracúvaných údajov.

Ako osoby vstupujúce do areálu Ústredia a Strediska detských ihrísk, areálu Kuchajda a údržby a/alebo sa pohybujúce v jeho okolí máte právo byť vopred informovaní o monitorovaní priestorov Ústredia a Strediska detských ihrísk, areálu Kuchajda a údržby. Tieto sú preto označené piktogramom zobrazujúcim kameru, s odkazom na tento dokument.

**Doba uchovávania osobných údajov:**

Osobné údaje na uvedené účely budú uchovávané **po dobu štrnástich (14) dní** od ich získania.

1. **účel evidencie a kontroly vstupu dotknutých osôb (evidencia návštev) do priestorov Ústredia, Strediska dopravy, Strediska detských ihrísk, areálu Kuchajda a údržby a Strediska údržby zelene, a to s cieľom zabezpečenia bezpečnosti našich zamestnancov a našich návštevníkov, ochrany majetku našej organizácie, Mesta Bratislava a majetku našich zamestnancov a návštevníkov a tiež s cieľom predchádzania trestnej a/alebo priestupkovej činnosti v týchto priestoroch a odhaľovania kriminality**.

V týchto prípadoch nie je poskytnutie osobných údajov zákonnou ani zmluvnou požiadavkou, osobné údaje spracúvame na základe oprávneného záujmu našej organizácie, a to vo forme zápisu osobných údajov dotknutých osôb v knihe návštev, Formulári návštevníka alebo inej obdobnej evidencii. V prípade neposkytnutia osobných údajov môže dôjsť k zamedzeniu vstupu dotknutých osôb do priestorov našej organizácie.

**Kategórie dotknutých osôb**

Na uvedený účel spracúvame osobné údaje fyzických osôb, ktoré vstúpili do priestorov areálu Ústredia, Strediska dopravy, Strediska detských ihrísk, areálu Kuchajda a údržby a Strediska údržby zelene.

**Kategórie spracúvaných osobných údajov:**

Na uvedený účel spracúvame nasledujúce osobné údaje: meno, priezvisko, titul, adresa trvalého/prechodného pobytu, číslo dokladu totožnosti (napr. občiansky preukaz, pas) a evidenčné číslo motorového vozidla (tzv. EČV).

**Právny základ spracúvania osobných údajov**

Vo vyššie uvedených prípadoch sú Vaše osobné údaje spracúvané **na účel našich oprávnených záujmov (v zmysle čl. 6 ods. 1 písm. f) Nariadenia a ust. § 13 ods. 1 písm. f) Zákona)**.

**Naša organizácia má v tomto prípade oprávnený záujem na ochrane nášho majetku, majetku Mesta Bratislava a majetku našich zamestnancov a našich návštevníkov ako aj na maximalizovaní ich bezpečnosti. Taktiež máme oprávnený záujem na vykonávaní opatrení, ktoré môžu prispieť k predchádzaniu trestnej a/alebo priestupkovej činnosti v priestoroch Ústredia, Strediska dopravy, Strediska detských ihrísk, areálu Kuchajda a údržby a Strediska údržby zelene a/alebo takúto trestnú a/alebo priestupkovú činnosť pomáhať objasňovať.**

**Doba uchovávania osobných údajov:**

Osobné údaje na uvedené účely budú uchovávané **po dobu troch (3) rokov** od ich získania.

1. **účel evidencie pôvodcov** **biologicky rozložiteľného komunálneho odpadu zo zelene**

V týchto prípadoch je poskytnutie osobných údajov zákonnou požiadavkou podľa zákona č. 79/2015 Z. z. o odpadoch a o zmene a doplnení niektorých zákonov. V prípade ich neposkytnutia by sme z pozície subjektu vykonávajúceho zber odpadu nemohli plniť naše zákonné povinnosti, ktoré nám vyplývajú z osobitných predpisov. Zároveň by sme nemohli v takom prípade od Vás odpad prevziať a tento ďalej spracúvať.

**Kategórie dotknutých osôb**

Na uvedený účel spracúvame osobné údaje fyzických osôb – pôvodcov odpadu, ktoré priniesli do priestorov areálu Strediska údržby zelene biologicky rozložiteľný komunálny odpad zo zelene za účelom jeho odovzdania na ďalšie spracúvanie našou organizáciou.

**Kategórie spracúvaných osobných údajov:**

Na uvedený účel spracúvame nasledujúce osobné údaje: meno, priezvisko, titul, adresa trvalého/prechodného pobytu, číslo dokladu totožnosti (napr. občiansky preukaz, pas), druh odpadu, katalógové číslo odpadu, množstvo dovezeného odpadu, dátum prevzatia odpadu, podpis dotknutej osoby.

**Právny základ spracúvania osobných údajov**

Vo vyššie uvedených prípadoch sú Vaše osobné údaje spracúvané **výlučne v rozsahu nevyhnutnom na splnenie zákonných povinností definovaných v osobitných právnych predpisoch (v zmysle čl. 6 ods. 1 písm. c) Nariadenia a ust. § 13 ods. 1 písm. c) Zákona**).Nespracúvame iné osobné údaje ako tie, ktoré priamo uvádzajú osobitné právne predpisy, a to najmä zákon č. 79/2015 Z. z. o odpadoch a o zmene a doplnení niektorých zákonov.

**Doba uchovávania osobných údajov:**

Osobné údaje na uvedené účely budú uchovávané **po dobu desiatich (10) rokov** od ich získania.

2.2 Vo všeobecnosti platí, že naša organizácia spracúva osobné údaje po dobu, pokiaľ pretrváva účel ich spracúvania. Po tejto dobe sa osobné údaje bezodkladne zlikvidujú.

Konkrétne doby uchovávania jednotlivých osobných údajov sú uvedené vyššie v tomto dokumente. Po ich uplynutí je naša organizácia oprávnená spracúvať osobné údaje dotknutej osoby len na zlučiteľné účely alebo na špeciálne účely, akými sú napríklad archivácia alebo štatistika.

2.3 V prípade záujmu o podrobné informácie o účeloch spracúvania Vašich osobných údajov, právnych základoch ich spracúvania a dobe ich uchovávania máte možnosť nahliadnutia do tzv. Záznamov o spracovateľských činnostiach našej organizácie, ktoré sú k dispozícii v priestoroch Ústredia organizácie.

* 1. Príjemcom spracúvaných osobných údajov sú spoločnosti poverené poskytovaním právnych služieb, správca kamerového systému, spoločnosti poverené poskytovaním služieb bezpečnosti a ochrany majetku ako aj správou počítačových a sieťových služieb, súdy, orgány činné v trestnom konaní, Policajný zbor Slovenskej republiky a Ministerstvo životného prostredia Slovenskej republiky (v prípade evidencie pôvodcov odpadu).
  2. Poskytnuté osobné údaje nebudú predmetom prenosu do tretej krajiny a nebudú prenesené ani medzinárodnej organizácii.
  3. Pri spracúvaní osobných údajov nevykonávame automatizované rozhodovanie ani profilovanie.
  4. Vaše osobné údaje spracúvame výhradne na stanovený účel alebo na účel zlučiteľný so Zákonom alebo Nariadením, pričom tieto pravidlá sa aplikujú na každý z uvedených účelov.

1. **Práva dotknutej osoby**
   1. Ako dotknutej osobe Vám aktuálna a platná právna úprava garantuje v stanovenom rozsahu právo rozhodovať o nakladaní so svojimi osobnými údajmi. **Uplatniť nižšie uvedené práva môžete:**
2. **osobne na adrese našej organizácie: EKO-podnik verejnoprospešných služieb, Halašova 20, 832 90 Bratislava,**
3. **telefonicky na telefónnom čísle: +421 2 44 373 920**
4. **elektronicky prostredníctvom e-mailu na adrese info@ekovps.sk alebo**
5. **písomne na adrese: EKO-podnik verejnoprospešných služieb, Halašova 20, 832 90 Bratislava.**
   1. **V zmysle Nariadenia a Zákona máte nasledovné práva**:
6. **právo na prístup k osobným údajom**

Ako dotknutá osoba máte právo požadovať potvrdenie od našej organizácie o tom, či spracúvame Vaše osobné údaje a v prípade, že tomu tak je, získať kópiu týchto údajov a dodatočné informácie **vyplývajúce z čl. 15 Nariadenia, resp. § 21 Zákona**.

Takýmito dodatočnými informáciami sú informácie o účele spracúvania osobných údajov, kategórii spracúvaných osobných údajov, identifikácii príjemcu alebo o kategórii príjemcu, ktorému boli alebo majú byť osobné údaje poskytnuté, dobe uchovávania osobných údajov; ak to nie je možné, informáciu o kritériách jej určenia, práve požadovať od prevádzkovateľa opravu osobných údajov týkajúcich sa dotknutej osoby, ich vymazanie alebo obmedzenie ich spracúvania, alebo o práve namietať spracúvanie osobných údajov, práve podať návrh na začatie konania o ochrane osobných údajov, zdroji osobných údajov, ak sa osobné údaje nezískali od dotknutej osoby a existencii automatizovaného individuálneho rozhodovania vrátane profilovania.

Vyžiadané údaje Vám poskytneme bezplatne. V prípade, ak je žiadosť zjavne neopodstatnená alebo neprimeraná, najmä pre jej opakujúcu sa povahu, máme právo odmietnuť Vašu žiadosť vybaviť alebo si môžeme účtovať primeraný poplatok zodpovedajúci administratívnym nákladom spojeným s vybavením Vašej žiadosti.

Vašej žiadosti sa budeme snažiť vyhovieť bez zbytočného odkladu, najviac však do jedného (1) mesiaca od doručenia Vašej žiadosti. Uvedená lehota sa môže v prípade potreby predĺžiť o ďalšie dva (2) mesiace a to aj opakovane, pričom sa zohľadní komplexnosť žiadosti a počet vašich žiadostí. O každom predĺžení lehoty ako aj o dôvodoch jej predĺženia Vás budeme informovať.

1. **právo na opravu osobných údajov**

Ak dôjde k zmene Vašich osobných údajov, je potrebné, aby nám bola ich zmena čo najskôr oznámená. V prípade, že osobné údaje, ktoré o Vás spracúvame sú nesprávne alebo sú už neaktuálne, máte právo požadovať od nás ich opravu. Tiež máte právo na ich doplnenie, ak sú so zreteľom na účel ich spracúvania neúplné, pričom o ich doplnenie môžete žiadať formou doplnkového vyhlásenia.

1. **právo na výmaz osobných údajov**

Ako dotknutá osoba máte právo dosiahnuť u nás bez zbytočného odkladu vymazanie Vašich osobných údajov, a to v prípade splnenia niektorej z konkrétnych, nižšie uvedených podmienok zakotvených v platnej právnej úprave, teda ak:

* Vaše osobné údaje už nie sú potrebné na účel, na ktorý sa získali alebo inak spracúvali,
* svoj súhlas so spracúvaním osobných údajov odvoláte a neexistuje iný právny základ pre ich spracúvanie,
* namietate spracúvanie osobných údajov z dôvodu týkajúceho sa konkrétnej situácie vykonávanej na splnenie úlohy realizovanej vo verejnom záujme alebo pri výkone verejnej moci alebo na účel oprávnených záujmov našej organizácie vrátane profilovania a neprevažujú žiadne oprávnené dôvody na spracúvanie osobných údajov alebo vtedy ak namietate spracúvanie osobných údajov na účel priameho marketingu,
* osobné údaje sa spracúvajú nezákonne,
* je dôvodom pre výmaz splnenie povinnosti podľa osobitného predpisu alebo medzinárodnej zmluvy, ktorou je Slovenská republika viazaná,
* sa osobné údaje získavali v súvislosti s ponukou služieb informačnej spoločnosti.

V prípade, že boli Vaše osobné údaje zverejnené, zabezpečíme ich vymazanie s ohľadom na dostupné technologické možnosti.

Zároveň však upozorňujeme, že aj napriek uplatneniu Vášho práva na výmaz osobných údajov tieto nevymažeme, ak sú potrebné na preukazovanie, uplatňovanie alebo obhajovanie právnych nárokov.

1. **právo na obmedzenie spracúvania osobných údajov**

Ako dotknutá osoba máte právo na obmedzenie spracúvania Vašich osobných údajov ak:

* napadnete správnosť Vašich osobných údajov,
* spracúvanie je protizákonné, namietate vymazanie osobných údajov a žiadate namiesto toho obmedzenie spracúvania osobných údajov,
* naša organizácia ako prevádzkovateľ už osobné údaje nepotrebuje na účel spracúvania osobných údajov, ale potrebujete ich Vy na uplatnenie právneho nároku,
* namietate spracúvanie osobných údajov z dôvodu týkajúceho sa konkrétnej situácie, vykonávané na splnenie úlohy realizovanej vo verejnom záujme alebo pri výkone verejnej moci zverenej prevádzkovateľovi alebo na účel našich oprávnených záujmov, a to až do overenia, či oprávnené dôvody na strane našej organizácie ako prevádzkovateľa prevažujú nad Vašimi.

Upozorňujeme Vás však, že Vaše údaje budeme naďalej spracúvať, ak existujú dôvody na uplatňovanie právnych nárokov.

1. **právo na prenosnosť osobných údajov**

Ako dotknutá osoba máte právo kedykoľvek získať osobné údaje, ktoré sa Vás týkajú, a ktoré ste nám poskytli, a to v štruktúrovanom, bežne používanom a strojovo čitateľnom formáte. Tiež máte právo preniesť tieto údaje ďalšiemu prevádzkovateľovi (za predpokladu, že Vaše osobné údaje spracúvame na základe Vášho súhlasu alebo za účelom plnenia s Vami uzatvorenej zmluvy a spracúvanie sa vykonáva automatizovanými prostriedkami).

Ak to bude technicky možné, Vaše osobné údaje na základe Vašej žiadosti prenesieme druhému prevádzkovateľovi.

Toto právo nebude možné uplatniť na spracúvanie vykonávané z dôvodu plnenia úlohy realizovanej vo verejnom záujme alebo pri výkone verejnej moci.

1. **právo namietať spracúvanie osobných údajov**

**Ak spracúvame Vaše osobné údaje z dôvodu plnenia úlohy realizovanej vo verejnom záujme alebo pri výkone verejnej moci nám zverenej, alebo pokiaľ je spracúvanie vykonávané na základe našich oprávnených záujmov či oprávnených záujmov tretej strany, máte ako dotknutá osoba právo namietať voči takémuto spracúvaniu. Na základe Vašej námietky spracúvanie osobných údajov obmedzíme. Pokiaľ nepreukážeme závažné oprávnené dôvody spracúvania, ktoré prevažujú nad Vašimi záujmami, právami a slobodami alebo dôvody na preukazovanie, uplatňovanie alebo obhajovanie právnych nárokov, osobné údaje naďalej spracúvať nebudeme a zabezpečíme ich vymazanie.**

**Zároveň máte ako dotknutá osoba právo namietať proti spracúvaniu osobných údajov na účely priameho marketingu. Ak takéto spracúvanie namietnete, Vaše osobné údaje už na tento účel spracúvať nebudeme.**

Tiež máte právo na to, aby sa na Vás nevzťahovalo rozhodnutie, ktoré je založené výlučne na automatizovanom spracúvaní osobných údajov, vrátane profilovania, a ktoré má právne účinky, ktoré sa Vás týkajú alebo Vás podobne významne ovplyvňujú. Toto neplatí v prípade, ak sa uplatňujú zákonné výnimky, t. j. ak je takéto rozhodnutie (i) nevyhnutné na uzavretie zmluvy alebo plnenie zmluvy medzi Vami a našou organizáciou, (ii) vykonané na základe osobitného predpisu alebo medzinárodnej zmluvy, ktorou je Slovenská republika viazaná, a v ktorých sú zároveň ustanovené aj vhodné opatrenia zaručujúce ochranu práv a oprávnených záujmov dotknutej osoby, alebo ak je (iii) založené na Vašom výslovnom súhlase.

1. **právo podať návrh na začatie konania o ochrane osobných údajov**

Ak sa domnievate, že Vaše osobné údaje spracúvame v rozpore s Nariadením alebo Zákonom, máte právo obrátiť sa so svojim návrhom na začatie konania o ochrane osobných údajov/podať sťažnosť na dozorný orgán, ktorým je pre územie Slovenskej republiky Úrad na ochranu osobných údajov SR.

Môžete tak urobiť na nižšie uvedené kontaktné údaje:

**Úrad na ochranu osobných údajov**

**Hraničná 12**

1. **07 Bratislava**

**Slovenská republika**

**web: www.dataprotection.gov.sk**

1. **právo odvolať svoj súhlas**

**Ako dotknutá osoba máte právo kedykoľvek odvolať svoj súhlas so spracúvaním Vašich osobných údajov. Tým nie je dotknutá zákonnosť spracúvania osobných údajov založeného na súhlase dotknutej osoby pred jeho odvolaním.**

Pri odvolaní Vášho súhlasu so spracúvaním osobných údajov prosím uveďte Vaše údaje minimálne v rozsahu meno a priezvisko, adresa bydliska spolu s informáciou, že si neželáte, aby naša organizácia spracúvala Vašu osobné údaje.

3.3 Vyhlasujeme, že pri spracúvaní Vašich osobných údajov sa riadime zásadami spracúvania osobných údajov v čl. 5 Nariadenia a v ust. § 6 až § 12 Zákona, najmä, že:

**a)** osobné údaje spracúvame len zákonným spôsobom, spravodlivo a transparentne vo vzťahu k dotknutej osobe,

**b)** osobné údaje sú získavané v súlade so Zákonom a Nariadením na konkrétne určené, výslovne uvedené a legitímne účely,

**c)** osobné údaje sa získavajú len primerane, relevantne a výlučne v rozsahu, ktorý je nevyhnutný vzhľadom na účely, na ktoré sa spracúvajú,

**d)** prijali sme opatrenia, aby sme zabezpečili, že nesprávne spracúvané údaje sa bezodkladne vymažú,

**e)** osobné údaje uchovávame vo forme, ktorá umožňuje identifikáciu dotknutých osôb najviac po dobu potrebnú na dosiahnutie účelu, na ktorý sa osobné údaje spracúvajú,

**f)** osobné údaje spracúvame spôsobom, ktorý zaručuje primeranú bezpečnosť osobných údajov, vrátane ochrany pred neoprávneným alebo nezákonným spracúvaním a náhodnou stratou, zničením alebo poškodením, a za tým účelom sme prijali primerané technické a organizačné opatrenia,

**g)** sme si vedomí svojej zodpovednosti za dodržiavanie zásad spracúvania osobných údajov a sme spôsobilí tento súlad so zásadami spracúvania osobných údajov na požiadanie preukázať Úradu na ochranu osobných údajov Slovenskej republiky.

* 1. Našou snahou bolo formulovať vyššie uvedené informácie čo možno najzrozumiteľnejšie, aby ste mali konkrétnu a zreteľnú predstavu o tom, ako s osobnými údajmi narábame a aké práva môžete využiť na ich ochranu. V prípade, že Vám v súvislosti s ochranou osobných údajov pri ich spracúvaní našou organizáciou vyvstanú akékoľvek otázky, radi Vám na ne odpovieme. Za týmto účelom veľmi radi prijmeme Vaše podnety.

V tejto súvislosti sa tak môžete na nás obrátiť využitím e-mailovej adresy: info@ekovps.sk, resp. aj písomne na korešpondenčnej adrese našej organizácie.

* 1. Zároveň si vyhradzujeme právo tieto pravidlá zmeniť (a to najmä v prípade potreby uvedenia nového/nových účelov spracúvania Vašich osobných údajov a tiež v prípade zmien platnej právnej úpravy v oblasti spracúvania osobných údajov). V takom prípade Vás na zmenu pravidiel upozorníme, a to v dostatočnom predstihu.